title: Rondel « Je hez ma dame que tant aymer souloye »
text: # Rondel « Je hez ma dame que tant aymer souloye »
  
  Las ! je me plains d’amours et de ma dame,
  
  Et de mes yeulx dont j’ay veu sa beaulté ; Et oultre plus, je me plains d’une femme Qui contre moy a le conseil donné
  
  Dont j’ay dejà tant de mal enduré Qu’il me fauldra, par deffaulte de joye, Aller criant, comme tout forcené : Je hez ma dame que tant aymer souloye.
  
  Car se pitié son très doulx cueur n’entame A me donner ce que j’ay desiré, J’iray mourir, ainsi qu’ung homme infame, Tout hors de sens et si desespéré Qu’après ma mort il en sera parlé Plus loin dix fois que d’icy en Savoye, Et lors diray pour plus estre blasmé : Je hez ma dame que tant aymer souloye.
  
  Se je le dy, je jure sur mon ame Que ce sera contre ma voulenté. Je prye à Dieu qu’il n’y puist avoir ame A celle fin qu’il ne soit raporté. Car jasoit ce qu’elle m’ait courroucé Tant qu’on peut plus, cent mille fois mourroye Avant que j’eusse ne dit ne proferé : Je hez ma dame que tant aymer souloye.
  
  Attention : la clé de tri par défaut « Je hez ma dame que tant aymer souloye » écrase la précédente clé « rondel « je hez ma dame que tant aymer souloye ».
  
  